यदि आपका टायलेट एक फ्लश के बाद ठीक से फ्लश नहीं होता है, तो फिर से फ्लश न करें। इससे टॉयलेट बाउल में ज्यादा पानी पंप हो जाएगा। इसके बजाय, टॉयलेट टैंक से ढक्कन हटाएँ और टायलेट फ्लैपर (flapper) बंद कर दें। फ्लैपर बंद करने से वह बाउल में ज्यादा पानी जाने से रोकेगा।   फ्लैपर, एक चेन से जुड़ा गोलाकार ड्रेन-स्टॉपर की तरह दिखता है। टैंक में पानी गंदा नहीं होता है, इसलिए फ्लैपर को बंद करने के लिए अपने हाथ को अंदर डालने में कोई बुराई नहीं है। पानी छलकेगा ही, इसलिए पानी को सोखने के लिए फर्श पर समाचार पत्र या पेपर-टॉवेल रखें। पेपर, बाद में सफाई को आसान बना देगा। बदबू को कम करने के लिए आपको वेंटिलेशन-फ़ैन चालू कर देना चाहिए या एक खिड़की खोल देना चाहिए।   यदि क्लॉग गंभीर हो, तो रबर के दस्ताने पहन लें। टायलेट मैले होते हैं, परंतु रबर के सफाई वाले दस्ताने की एक अच्छी जोड़ी आपको किसी भी रोगाणु से बचाएगी। अपने कोहनी तक पहुंचने वाले दस्ताने चुनें। काम करते समय गंदगी की संभावना हो, तो आप अपने पुराने कपड़े भी पहन सकते हैं। यदि आप क्लॉग का कारण देख सकते हों, तो, यदि संभव हो, तो उसे टायलेट से निकाल दें। यदि आप जान जाएं कि एक वस्तु है (जैसे कि बच्चे का खिलौना) जो क्लॉग का कारण है, परंतु आप उसे अपने हाथों से नहीं निकाल सकते हैं, तो प्लंजिंग को छोड़कर, सीधे दूसरी विधि अपनाएं। एक बड़े, हेवी-ड्यूटी रबर प्लंजर, जो या तो गेंद के आकार का हो या उसके तल पर एक फोल्ड-आउट रबर निकला हुआ किनारा होग जो एक सील बनाता हो, का उपयोग करना ठीक रहता है। छोटे और सस्ते सक्शन-कप वाले प्लंजर का उपयोग न करें। ये अक्सर काम नहीं कर पाते हैं।  यदि आपका प्लंजर टाइट-सील न बना पा रहा हो, तो, किसी भी रिसाव को रोकने के लिए, प्लंजर के अंत में चारो तरफ एक पुराने रैग (rag) को लपेटें। प्लंजर को इस्तेमाल करने से पहले गर्म पानी में डालकर निकाल लें। इससे यह नरम हो जाएगा और सील बनाने में मदद करेगा। सुनिश्चित करें कि प्लंजर पूरी तरह से छेद को ढक ले। प्रभावी होने के लिए प्लंजर को पानी के अंदर होना चाहिए। यह महत्वपूर्ण है कि वह हवा के बजाय, पानी के दबाव के साथ दबाए और खींचे। यदि आवश्यक हो तो सिंक से पानी बाउल में डालें।  प्लंजर को छेद पर पंप करें। पहले धीरे-धीरे शुरू करें, क्योंकि पहला प्लंज हवा को बाउल में धकेलेगा। नीचे दबाएं, फिर तेजी से ऊपर खींचें जिससे क्लॉग हिले और ढीला हो जाये। जब तक पानी निकलना शुरू न हो जाए, तब तक जोर से जोर से दबाएँ और खींचें। टायलेट के अनक्लॉग होने के लिए ऐसा 15 से 20 बार करना पड़ सकता है। धीरज रखें, यदि सुनिश्चित हो जाए कि कोई कठोर वस्तु नहीं अंटकी है, तो अकेले प्लंजिंग ही अक्सर पर्याप्त होती है। हो सकता है यह तुरंत काम न कर पाए, परंतु अक्सर कुछ प्रयासों/फ्लशिंग के बाद काम अवश्य करता है, जिसमें प्रत्येक प्रयास में दर्जनों बार प्लंजिंग करनी होती है। यदि प्लंजिंग से अंततः बाउल ड्रेन हो जाता है, परंतु यदि क्लॉग अभी भी नाली के नीचे एक मुक्त प्रवाह को अवरुद्ध कर रहा हो, तो बाउल में प्लंजर को छोड़ दें और बाउल को फिर से पानी से भरें। इसे सामान्य रूप से, नियमित फ्लश के बाद, पानी के बिंदु तक भरें, फिर दोबारा प्लंज करें। जिद्दी क्लॉग्स के लिए आपको ऐसा कई बार करने की आवश्यकता पड़ सकती है।
Keep the toilet from overflowing. Prepare the bathroom. See if you can clear the obstruction. Use a high quality plunger. Insert the plunger into the bowl. Flush the toilet to check the drainage.